รัฐ พิฆาตไพรี

หมวดหมู่:แทททูคัลเลอร์
หมวดหมู่:นักแต่งเพลงชาวไทย
หมวดหมู่:นักกีตาร์ชาวไทย
หมวดหมู่:นักดนตรีชาวไทย
รัฐ พิฆาตไพรี มีชื่อเสียงจากการเป็นมือกีตาร์ นักร้อง และนักแต่งเพลงของวง Tattoo Colour ที่มีเอกลักษณ์โดดเด่นเป็นที่นิยมในประเทศไทย ได้รับรางวัล The Guitar Man Of The Year ปี 2015 และ 2021 จาก The Guitar Mag Awards (2 สมัยคนแรก)

**ประวัติ**
รัฐ พิฆาตไพรี ชื่อเล่น อ้น เพื่อนเรียก รัฐ ชื่อในวงการ Ruzzy เกิด 9 เมษายน พ.ศ. 2528 เติบโตในจังหวัดลำปาง โดยศึกษาที่ บุญวาทย์วิทยาลัย และมัธยมศึกษาตอนปลายที่ โรงเรียนขอนแก่นวิทยายน จังหวัดขอนแก่น เป็นจุดเริ่มต้นมิตรภาพกับของเพื่อนร่วมวงในปัจจุบัน ซึ่งวงดนตรีในตอนนั้นมีชื่อว่า I-SCREAM 479 มีแนวเพลงเป็น นูเมทัล โดยมีแรงบันดาลใจจากวง Linkin park และ Limp Bizkit รัฐรับตำแหน่งเป็น นักร้องนำ/ประสาน แม้ว่าจะไม่ได้เป็นมือกีตาร์ตั้งแต่แรก แต่ด้วยความสนใจทางด้านดนตรี จึงมุ่งมั่นฝึกฝนกีตาร์จากแบบฝึกหัดในนิตยสารดนตรี และศึกษาต่อที่คณะศิลปกรรมศาสตร์ สาขาดนตรีสากล วิชาเอกกีต้าร์ วิชาโทเปียโน มหาวิทยาลัยขอนแก่น
เมื่อเข้าไปศึกษาต่อด้านดนตรี รัฐก็ได้รับอิทธิพลจากดนตรี Jazz ผ่านงานของศิลปินระดับโลกมากมาย เช่น Joe Pass John Pizzarelli Stevie Ray Vaughan และแรงบันดาลใจที่สำคัญอย่าง George Benson โดยรัฐได้ประยุกต์ความรู้ทางทฤษฎีดนตรีเข้ากับแนวดนตรีที่ชื่นชอบจนกลายเป็นลายเซ็น (Signature) ของตนเองด้วยการใช้คอร์ดที่มีเทนชั่น (Tension) เช่น Major 7th และ 9th จนได้รับการนับถือว่าเป็นเจ้าพ่อคอร์ดเทนชั่นแห่งประเทศไทย การสั่นสาย (Vibrato) และการสตรัมคอร์ดสไตล์ Funk ซึ่งเห็นได้ชัดเจนในเพลงของ Tattoo Colour เช่น ฟ้า รักแรกพบ โกหก ขาหมู คืนนี้สบาย ไลน์กีตาร์ที่โดดเด่นของรัฐนั้นได้ทำให้เขาก้าวขึ้นเป็นมือกีตาร์แห่งยุคที่เป็นแรงบันดาลใจให้กับผู้คนมากมาย
"John Mayer in Thailand or Ruzzy in America"
ในปี 2022 มีโปรเจกต์พิเศษระหว่าง Fender และ รัฐ Tattoo Colour ซึ่งเกิดจากการที่ Fender มองหาศิลปินที่จะมาร่วมงานด้วย โดยพิจารณาจากความสามารถ, Passion และ Loyalty ต่อกีตาร์ Fender หลังจากประชุมหลายครั้ง Fender ได้เลือก รัฐ Tattoo Colour เป็นศิลปินคนแรกสำหรับโปรเจกต์นี้ กีตาร์รุ่นพิเศษนี้สร้างจากพื้นฐานของ Fender Player Series โดยรัฐเลือกสี Fiesta Red และออกแบบให้เป็น Matching Headstock กีตาร์รุ่นนี้ใช้ Pickup แบบ HSS แม้รัฐปกติจะใช้แบบ SSS แต่เขาต้องการให้กีตาร์สามารถใช้งานได้ในทุก ๆ โชว์ เมื่อเปิดจำหน่าย กีตาร์ทั้ง 99 ตัวถูกขายหมดภายในเวลาไม่กี่วินาที
นอกจากความสนใจทางด้านดนตรีแล้วนั้น รัฐยังหลงไหลด้านนํ้าหอมและศึกษาอย่างจริงจัง และสนใจในลักษณะ Niche Perfume เช่น Creed Tom Ford จนกระทั่งในปี 2024 ได้มีการร่วมงานระหว่าง รัฐ และ  Vive Perfume แบรนด์นํ้าหอมชื่อดังสัญชาติไทย โดยทางแบรนด์ได้ทำการคัดเลือกหาศิลปินระดับประเทศที่รักในกลิ่นหอมซึ่ง "รัฐ" คือคนนั้น และการร่วมงานนั้นเต็มไปด้วยความปราณีตของผู้ปรุงและความละเอียดที่เป็นคาแรคเตอร์ของรัฐจนกลายมาเป็น "City Pop" โดยรัฐให้คำนิยามไว้ว่า "ลองจินตนาการว่า คุณกำลังนั่งอยู่ในที่สบาย ๆ จะเป็นบาร์ริมหาดตอนกลางวัน หรือจะเป็นบาร์ลับเท่ ๆ ในตอนกลางคืน ตรงหน้าคุณมี Cocktail ที่มีความเปรี้ยวซ่าสดชื่นวางอยู่ ได้ยินเพลง Disco Pop ยุค 70‘s-80’s บรรเลงมาไกล ๆ และท่วงทำของเพลงนั้น มันให้ความรู้สึกอบอุ่นหัวใจ จากการได้คิดถึงใครซักคน … ใช่ครับ นี่คือความรู้สึกที่คุณจะได้รับจาก “City Pop” ขวดนี้ครับ" และมีส่วนผสมดังนี้ Gin, Candy Pop, Lemon, Orange, Lime, Bergamot Amaretto, Cinnamon, Virginian Cedar, Madagascan Vanilla absolute, Tonka bean, Amber, Leather, Musk ซึ่งในการผลิตและจำหน่ายครั้งแรกนั้นได้รับผลตอบรับอย่างล้นหลามจนต้องปิดการขายก่อนกำหนด

**เกร็ดความรู้**
 รัฐเป็นสมาชิกวง ฉิบาแดง ป๊าดป๊าด (ศิลปินชื่อดังในจังหวัดขอนแก่น)- รัฐอยากเป็นนักแต่งเพลง แต่ดันเกิดมาเป็นอัจฉริยะจึงมีทักษะโดดเด่นทั้งร้องเพลง เล่นกีตาร์ แต่งเพลง และโปรดิวเซอร์- รัฐไม่นิยมทานไข่ แต่เรื่องแอลกอฮอล์ไม่เคยแพ้ใคร- รัฐเลี้ยงสุนัขพันธุ์ ยอร์คเชียร์ เทอร์เรีย- รัฐเคยใช้เอฟเฟคกีตาร์ที่ขึ้นชื่อว่ารถถังเหยียบยังไม่พัง แต่รัฐเหยียบปุ่มหลุด- นามแฝง Rat Terrier, Father of Yorks, จ๊อส จาหวาด- ก่อนรวม Tattoo Colour รัฐเคยทำเพลงโฆษณาประกวดของ Happy รวมกับ หรินทร์,เอกชัย ในนามวง HER (Harin,Eakkachai,Ruzz)- เพลงที่รัฐชอบที่สุดของวง Red Hot Chili Peppers คือ By the way

**ผลงาน**

**สตูดิโออัลบั้ม**

**Side Project**
 เพลง "สัญญาหน้าฝน" ศิลปิน รัฐ Tattoo Colour (เพลงประกอบละคร คาราบาว เดอะซีรีส์) (2013)- เพลง "Clean" ศิลปิน Clutch-Type Pencil (2018)- เพลง "สัปดาห์หนังสือ" ศิลปิน Clutch-Type Pencil (2018)- เพลง "กอดระยะไกล" (โครงการให้กำลังใจช่วง Covid 19) (2020)- เพลง "ประชาคริปะตัย" ศิลปิน รัฐ Tattoo Colour (2021)- เพลง "สุขสันต์วันครบรอบที่ไม่มีเธอ" ศิลปิน รัฐ Tattoo Colour (2021)- เพลง "แม่น้ำ" ศิลปิน รัฐ Tattoo Colour (2022)- เพลง "ปล่อยกูไป" ศิลปิน จ๊อส จาหวาด (2023)

**Featuring**
 โปรดิวเซอร์ เพลง "แผล" ศิลปิน Darwin’s Boys Feat. Ruzzy (2018)- อัดกีตาร์ เพลง "ถามให้ชัวร์ " ศิลปิน D GERRARD Feat. RUZZY (2020)- อัดกีตาร์ เพลง "Don't Start Now" ศิลปิน 92P Feat. RUZZY (Cover Dua Lipa) (2020)- เพลง "โลกสีเทา" ศิลปิน THEM Feat. RUZZY (2021)- เพลง "แค่" ศิลปิน First Anuwat Feat. RUZZY (2023)- เพลง "ยอมตั้งแต่หน้าประตู" ศิลปิน DIM TATTOO COLOUR feat.Father of Yorks (2023)- ร่วมแต่งเนื้อร้อง และทำนอง เพลง "I Feel Something Like That" ศิลปิน Dept Feat. RUZZY (2024)- โปรดิวเซอร์ เนื้อร้อง ทำนอง และเรียบเรียง เพลง "Y2K LOVER" ศิลปิน ปราโมทย์ ปาทาน Feat. RUZZY (2024)- โปรดิวเซอร์ เนื้อร้อง ทำนอง และเรียบเรียง เพลง ตระการตา (STUNNING) ศิลปิน ROOFTOP ft. RUZZY (2025)

**ศิลปินอื่น ๆ**
 ร่วมแต่งเนื้อร้องและทำนอง เพลง "ดวงรายสัปดาห์" ศิลปิน Jida (2010)- เนื้อร้อง - ทำนอง เพลง "ไม่เป็นอะไร" ศิลปิน Jida (2011)- โปรดิวเซอร์ ร่วมแต่งเนื้อร้อง ทำนอง และเรียบเรียง อัลบั้ม สิ่งเหล่านี้ ศิลปิน Greasy Cafe (2012)- อัดกีตาร์ เพลง "เกษมสำราญ" ศิลปิน Greasy Cafe (2012)- โปรดิวเซอร์ ร่วมแต่งเนื้อร้อง ทำนอง และเรียบเรียง อัลบั้ม ทิศทาง ศิลปิน Greasy Cafe (2012)- โปรดิวเซอร์ เนื้อร้อง ทำนอง และเรียบเรียง เพลง "จำ" ศิลปิน ดัง พันกร Feat. Tattoo Colour (2012)- เนื้อร้อง - ทำนอง เพลง "ยินดีต้อนรับ" ศิลปิน Spoonfulz (2012)- ร่วมแต่งเนื้อร้อง ทำนอง และเรียบเรียง เพลง "ยังเก็บ" ศิลปิน เลม่อนซุป (2012)- ร่วมแต่งเนื้อร้อง ทำนอง และเรียบเรียง เพลง "อยู่ข้างใน" ศิลปิน เลม่อนซุป (2012)- เนื้อร้อง เพลง "ร (W8)" ศิลปิน GENE KASIDIT (2013)- โปรดิวเซอร์ ร่วมแต่งเนื้อร้อง ทำนอง และเรียบเรียง เพลง "ไว้ในใจ" ศิลปิน อ๊อฟ ปองศักดิ์ (2014)- เนื้อร้อง เพลง "ตัดใจ" ศิลปิน GENE KASIDIT (2014)- ร่วมเรียบเรียงและอัดกีตาร์ เพลง "เรื่องงมงาย" ศิลปิน อีทีซี (2014)- โปรแกรมเพิ่มเติม เพลง "To-do list" ศิลปิน เลม่อนซุป (2015)- เพิ่มเติมทำนอง เพลง "อยากให้เป็นอย่างนี้ทุกวัน" ศิลปิน Summer Stop (2015)- ร่วมแต่งเนื้อร้องและทำนอง เพลง "กฎแห่งกรรม" ศิลปิน The Richman Toy (2015)- ร่วมแต่งเนื้อร้องและทำนอง เพลง "ลำนำสะดิ้งเลิฟยู" ศิลปิน The Richman Toy (2015)- ร่วมแต่งเนื้อร้อง ทำนอง และเรียบเรียง เพลง "ถูกและดี" ศิลปิน ว่าน ธนกฤต (2015)- ร่วมแต่งเนื้อร้อง ทำนอง และเรียบเรียง เพลง "มีประโยชน์ต่อระบบนิเวศ" ศิลปิน ว่าน ธนกฤต (2016)- เนื้อร้อง เพลง "ลำพัง" ศิลปิน Soul After Six (2016)- ร่วมแต่งเนื้อร้อง ทำนอง และเรียบเรียง เพลง "รักกินไม่ได้" ศิลปิน สงกรานต์ รังสรรค์ (2016)- โปรดิวเซอร์เนื้อร้อง ทำนอง และเรียบเรียง เพลง "ปิดประตู" ศิลปิน ป๊อป ปองกูล (2016)- ร่วมแต่งเนื้อร้อง ทำนอง และเรียบเรียง เพลง "รักฉันไม่เลิกรา (Ost.11 12 13 รักกันจะตาย)" ศิลปิน แป้งโกะ (2016)- ร่วมแต่งเนื้อร้องและทำนอง เพลง "รักกันจะตาย" ศิลปิน สุธิตา ชนะชัยสุวรรณ (2016)- โปรแกรมเพิ่มเติม เพลง "มากเกินพอ" ศิลปิน เลม่อนซุป (2016)- โปรดิวเซอร์ ร่วมแต่งเนื้อร้อง ทำนอง เรียบเรียง และ เพลง "โบว์" ศิลปิน Skykickranger (2017)- ร่วมแต่งเนื้อร้องและทำนอง เพลง "โป๊ะแตก" ศิลปิน The Richman Toy (2017)- ทำนอง เพลง "เพลงของเธอ Ost.ดวงใจในไฟหนาว" ศิลปิน เจมส์ มาร์ (2017)- ร่วมเรียบเรียงและโปรแกรมเพิ่มเติม เพลง "ถ้าเธอหายไป" ศิลปิน เลม่อนซุป (2017)- เนื้อร้อง - ทำนอง เพลง "นํ้าตาท่วมจอ" ศิลปิน TABASCO (2018)- ร่วมแต่งเนื้อร้อง เพลง "ฉันไม่เปลี่ยน" ศิลปิน อีทีซี (2018)- เรียบเรียง เพลง "รักเก็บแต้ม Ost. Love Score รัก/เก็บ/แต้ม" ศิลปิน PRIM (2018)- โปรดิวเซอร์ เนื้อร้อง ทำนอง ร่วมเรียบเรียง และเพลง "เราไม่รู้จักกัน" ศิลปิน ลุลา (2018)- โปรดิวเซอร์ เนื้อร้อง ทำนอง และเรียบเรียง เพลง "STUPID GAME" ศิลปิน อ๊อฟ ปองศักดิ์ Feat. Tattoo Colour (2018)- เนื้อร้อง เพลง "ไม่เกี่ยวเลย" ศิลปิน Better Weather (2018)- เนื้อร้อง เพลง "ดาวเคราะห์แคระ" ศิลปิน mamakiss (2018)- เนื้อร้อง - ทำนอง เพลง "ใจเย็น" ศิลปิน สุธิตา ชนะชัยสุวรรณ (2018)- เนื้อร้อง ทำนอง เรียบเรียง และคอรัส เพลง "คำสุดท้าย" ศิลปิน The Caption (2018)- โปรดิวเซอร์ร่วมแต่งเนื้อร้อง ทำนอง และเรียบเรียง เพลง "รักษาอาการ" ศิลปิน ศุภรุจ เตชะตานนท์ (2019)- เนื้อร้องและอัดกีตาร์ เพลง "เพื่อนหนีไปนอน" ศิลปิน เบสท์ ทิฏฐินันท์ (2019)- เนื้อร้อง เพลง "คนป่าได้ปืน" ศิลปิน The Mousses (2019)- เนื้อร้อง - ทำนอง เพลง "คิดถึง" ศิลปิน Palmy (2019)- โปรดิวเซอร์ ร่วมแต่งเนื้อร้อง ทำนอง และเรียบเรียง เพลง "Fantasy" ศิลปิน F.HERO Feat. Tattoo Colour (2019)- โปรดิวเซอร์ ร่วมแต่งเนื้อร้อง ทำนอง และเรียบเรียง เพลง "เธอไม่ใช่ฉัน" ศิลปิน FAI PATTHAYA (2019)- โปรดิวเซอร์ เนื้อร้อง และทำนอง เพลง "มปร. OST. ONE YEAR 365 วัน บ้านฉัน บ้านเธอ" ศิลปิน BNK48 (2019)- โปรดิวเซอร์ ร่วมแต่งเนื้อร้อง และทำนอง เพลง "สายซับ OST. ONE YEAR 365 วัน บ้านฉัน บ้านเธอ" ศิลปิน BNK48 (2019)- Executive Producer เพลง "BEST FOR YOU" ศิลปิน PARIS (ไอซ์ พาริส) (2019)- Executive Producer เพลง "EMPTY KING" ศิลปิน JAYLERR (กฤษณภูมิ พิบูลสงคราม) (2020)- Executive Producer เพลง "COLOR BLIND" ศิลปิน CAPTAIN (ชลธร คงยิ่งยง) (2020)- โปรดิวเซอร์ เนื้อร้อง ทำนอง และเรียบเรียง เพลง "เป็นประจำ" ศิลปิน เจมส์ จิรายุ (2021)- โปรดิวเซอร์ เนื้อร้อง ทำนอง และเรียบเรียง เพลง "ดื้อ" ศิลปิน เจมส์ จิรายุ (2021)- เนื้อร้อง - ทำนอง เพลง "ความฝัน" ศิลปิน สุธิตา ชนะชัยสุวรรณ (2022)- อัดกีตาร์ เพลง "มากองรวมกันตรงนี้" ศิลปิน ธงไชย แมคอินไตย์ (2023)- โปรดิวเซอร์ เนื้อร้อง ทำนอง และเรียบเรียง เพลง "แค่ยัง…(มีเธอ)" OST.JACK&JOKER U STEAL MY HEART ศิลปิน Tattoo Colour (2024)- โปรดิวเซอร์ เนื้อร้อง และกีตาร์ เพลง "อยากสอนภาษาเหนือคุณ" ศิลปิน John Nattachot (2024)- โปรดิวเซอร์ เนื้อร้อง ทำนอง และเรียบเรียง เพลง "หากฟังเพลงรักเมื่อไหร่" ศิลปิน Yami Yami (2025) 

**อุปกรณ์ดนตรี**

**กีตาร์**
 G&L USA Legacy- Fender American Deluxe Stratocaster HSS- Takamine Santa Fe- Valley Arts California Pro Natural (คอเบี้ยว)- Fender American Standard Stratocaster 2009- Fender American Special Stratocaster- Epiphone Sheraton II- Epiphone Emperor Swingster Royale- Vigier Expert Series Custom Order- Fender American Select Stratocaster 2012- Fender Jimi Hendrix Stratocaster- Fender American Professional- Fender Dealer Exclusive x Ruzzy Tattoo Colour “Limited Edition” - Yamaha FSX5 Red Label- Fender Limited Edition Cory Wong Stratocaster- Fender American Vintage II 1973 Stratocaster - Fender American Ultra II Stratocaster

**เอฟเฟค**
 Boss OD-3 OverDrive- Boss FV-500 Volume/Expression Pedal- Boss ME-X- Eventide PitchFactor- Fulltone Fulldrive2 MOSFET- Proco Rat 2- T-Rex MOLLER 2 Classic Overdrive with Clean Boost- TC Electronic NDR-1 NOVA DRIVE- TC Electronic G-System- TC Electronic Plethora X5- Kemper Profiler Power Rack- Line 6 Pocket Pod- Line 6 HX STOMP- Line 6 HELIX Rack & Control- Line 6 Mod Pro- Line 6 MM4- Line 6 M13 Stompbox Modeler- Digitech Whammy

**แอมป์**
 Rivera Fandango- Mesa Boogie Maverick Short Head- Fender Blues Deluxe- Vox AC15 Heritage

**อุปกรณ์อื่น ๆ**
 Shure SLX14- Shure SLXD14- Sennheiser EW 100 G4-Ci1

**อ้างอิง**

**แหล่งข้อมูลอื่น**
  Facebook Page : Tattoo Colour-  Facebook Page : Ruzzy